በምዕራብ ዕዝ የ42ኛ ክፍለ ጦር መሃንዲስ ሙያተኞች የሠራዊቱን የመኖሪያ ችግር ለመቅረፍ የግንባታ ሥራ አከናወኑ።
የክፍለ ጦሩ መሃንዲስ ቡድን መሪ ኮሎኔል መሃመድ ጀማል እንደገለጹት፤ በግንባታው እየተሰሩ ያሉት ቤቶች ደረጃቸውን የጠበቁ እና አሁን ያለውን የካምፕ ችግር የሚቀርፉ ናቸው ብለዋል።
ከፍተኛ መኮንኑ አያይዘውም ግንባታው እየተካሄደ ያለው ከመከላከያ በተመደበ በጀት በሠራዊቱ ሙያተኞች እና የጉልበት ድጋፍ መሆኑ ወጪ ቆጣቢ እና አላስፈላጊ የገንዘብ ብክነትን ይከላከላል ሲሉ ገልፀዋል።
የክፍለ ጦሩ ኮንስትራክሽን መሃንዲስ ሻምበል ተወካይ የሆኑት ሻለቃ ጥዑምፈል ከበደ በበኩላቸው፤ እየተገነቡ ያሉት ቤቶች ዲዛይን ወጥቶላቸው በዘመናዊ መልክ የተሰሩ ሲሆን የሻምበል እና የመቶ አመራሮችን እንዲሁም አባላትን ከነሙሉ ትጥቃቸው የሚይዙ ናቸው ብለዋል።
የግንባታ ሥራውን ካከናወኑት የኮንስትራክሽን ሙያተኞች መካከል ያነጋገርናቸው መ/አለቃ እንድሪስ አሊ እና መ/አለቃ አየለ ፀጋዬ በሰጡት ማብራሪያ በሙያው ሥልጠና በመከላከያ እንደተሰጣቸው እና በተለያዩ የግንባታ ሥራዎች በመሳተፋቸው የሠራዊቱን መጠለያ ችግር ከመፍታት ባሻገር የሙያ ክህሎታቸውን በየጊዜው እየዳበሩ መሆናቸውን ተናግረዋል።
ሠራዊቱ ውጤታማ ተግባራትን በማከናወን ላይ ይገኛል ተባለ
በአወል መሃመድ (% አለቃ)
የዕዝ ሪፖርተር
በባይደዋ የተሰማራው የሴክተር 3 ሠላም አስከባሪ ሻለቃ የአካባቢውን ሠላም አስተማማኝ ከማድረግ ባሻገር በአካባቢው የተለያዩ መሠረተ ልማቶች በመዘርጋት ህብረተሰቡን ተጠቃሚ እያዳረጉ ነው።
የሴክተር 3 ውሃ ቁፋሮ ዩኒት አዛዥ ሌተና ኮሎኔል ቴዎድሮስ ሃዱሽ እንደተናገሩት፤ በተሰማሩበት የግዳጅ ቀጣና የውሃ አቅርቦትን ለማሟላት አራት የውሃ ጉድጓዶችን መቆፈራቸውን ጠቅሰው፤የአካባቢውን ህብረተሰብ የውሃ ተደራሽነት በማስፋት ህዝቡን ተጠቃሚ ማድረግ ተችሏል። በዚህም የሀገራችንን መልካም ገጽታ ለመገንባት የራሱን አስተዋጽኦ አበርክቷል ብለዋል።
ከውሃ ጉድጓድ ቁፋሮ ሙያተኞች መካከል ሻለቃ ይብሳ ጉሱና %አለቃ ተስፋዬ ንጉሴ በሰጡት ተመሳሳይ አስተያየት፤ ሙያተኛው የአካባቢው ተለዋዋጭ የአየር ፀባይ በመቋቋም ተልዕኮውን በጽናት እየተወጣ እንደሚገኝ ገልፀዋል።
ዜና በሁሴን ኢብራሂም (ሻምበል) Aug 24, 2018 የመረጃ ምንጭ: ምዕራብ ዕዝ የ42ኛ ክፍለ ጦር 289 ጊዜ ተነበዋል
|የካቲት 21 06 2011 መከላከያ ሬዲዮ ዜና|